Igračka
Igračke predstavljaju sva sredstva kojima se djeca služe u igri. Ovaj pojam se obično vezuje za djecu ili kućne ljubimce, mada i odrasle osobe i životinje u prirodi ponekad koriste igračke. One mogu biti napravljene od drveta, plastike, metala i drugih materijala. Pored fabrički proizvedenih igračaka, često se u igri upotrebljavaju i predmeti sa drugom osnovnom namjenom. Igračke su važne za razvoj djece, jer se kroz igru razvija motorika, koordinacija i uče i stiču različite vještine i znanja. Igračka je materijalni element igre koji svojim osobinama bitno utječe na njen tok i sadržaje. Igračka je nužni pratilac igre, čak i kada u njoj nije realno prisutna, jer egzistira u dječjem sjećanju, mašti i predstavama. Mnoštvo igara, se obavlja uz pomoć materijala koji nije posebno napravljen za tu svrhu. Jedno od najomiljenijih pribora za igru je kuhinjsko posuđe, zatim pojedini aparati ili njihovi dijelovi, stare konzerve itd. Igračke, u užem smislu riječi, predstavljaju predmete koji su proizvedeni zanatski ili industrijski da bi poslužili za igru. Igračka ima vaspitno-obrazovnu vrijednost ako odgovara nekoj od autentičnih potreba djeteta i omogućava mu, svojim osobinama, aktivnosti koje doprinose njegovom razvoju i učenju. Igračke su korišćene još tokom prahistorije. To potvrđuju razni predmeti pronađeni tokom arheoloških iskopavanja.